PIÈCES A L’APPUI. 
249 
Tant serchay, que dames sans nombre 
Trouvay auprès d’une fontaine, 
Soubz ung pin qui leur faisoit timbre ; 
Mais ce m’estoit chose incertaine 
De cognoistre la plus haultaine ; 
Tant estoit leur alour notable, 
En toute plaisance mondaine 
Sur les aultres incomparable. 
Et estoient acompaignies 
D’ommes gentilz, bien abilliéz ; 
Vu n’avoye en compaignies 
Plus belles gens, ne mieulx tailliéz, 
D’estre prestement conseilliez, 
De festoyer gens haultement, 
Tant les véoye resveilliéz 
Et eulx contenir gentement. 
Assez près je m’aprouchay d’eulx 
Et les saluay tous ensamble ; 
Puis devers moy en vindrent deux 
Qui me dirent : « Sire, il nous semble 
n Qu’en vous plaisant déduyt s'assamble , 
» Comme aparoir puet par vos faiz. 
n De vous nul ne se désassamble 
» Des chiens pour la chasse perfaiz. 
» Si, vous prions que venez voir 
» Les dames et les damoiselles, 
» De vous festoyer grant devoir 
» Feront d’onneur et du bien d’elles; 
« Car, pour bien chanter ce sont elles 
>' Qui sur toutes portent le nom; 
n Aussi d’amoureuses nouvelles 
» Conter, elles ont le renom. » 
Tant de biens on me recorda, 
Que je fus en joye ravis ; 
Pour quoy mon voloir s’acorda 
D’elles aler veoir, où je vis 
Tom. XIII. 
Leurs gens corps et amoureux vis, 
De Dieu et à dame Nature 
En toutes beaultéz assouvis 
Sur toute humaine créature. 
A toutes je fis révérence 
Le mieulx que la savoie fère, 
Non mie selon l’apparence 
De leur gentil et noble affère , 
Où il n’avoit riens que reffère; 
C’estoit d’amours l’exemple et fin 
Qu’on ne saura jà contrefère 
Tant que le monde prendra fin. 
Je fu des doulces damoiselles 
Reculiy de voloir perfait, 
Qui de fleurs moût nobles et belles 
Ung beau chappel avoient fait. 
Jamès n’en sera nul si fait. 
Lequel liément me donnèrent ; 
Et lors je me trouvai reffait 
Quant ainsi joli m’ordonnèrent. 
Puis l’une par la main me prist 
Et une chanson ala dire ; 
Chascune des aultres emprist 
D’en faire autant, sans contredire. 
Si très-doulcement que redire 
N’avoit en leur voix et mesure ; 
C’estoit voie pour oster d’ire 
Ung cuer troublé à desmesure. 
Aussi ne se faingnoient pas 
A chanter les amans gentilz, 
Qui de leurs yeulx, par droit compas, 
Traioient leurs regars subtilz. 
Ou ils avoient appétiz 
D’offrir leur cuer en bonne entente, 
Et estre à servir entends 
Tant qu’Amours en seroit contente. 
32 
